Colonia Agrippina

Colonia AgrippinaDe nomine urbis. (Germanice Köln; sermone loci Kölle) est civitas pervetusta in Germania ad flumen Rhenum sita, cuius nomen plenum est Colonia Claudia Ara Agrippinensium. Exstat et versio simplex Agrippina.Pertsch, Erich: Langenscheidts Großes Schulwörterbuch Lateinisch-Deutsch, Berolini et Monaci 1983, ISBN 3-468-07202-3, p. 1325 Ut hoc nomen indicat, condita est a Romanis, et ius titulusque coloniae civium Romanorum ei data sunt. Hodie est caput Archidioecesis Coloniensis Ecclesiae Catholicae Romanae. Patroni sancti urbis sunt tres magi: Caspar, Melchior, Balthasar. Urbs numero incolarum est quarta Germaniae.

 Res gestae 
Colonia anno 50 condita est; iam primum autem locus ab Ubiis incolebatur, et nomine Oppidi Ubiorum notus est. Qui homines erant gens Germanorum Romanis amica. Post coloniam conditam, caput provinciae Germaniae inferioris facta est, maiorque compitum Limitis Germanici. Nata est ibi Agrippina, Neronis mater, anno 15 aut 16. Pons Romanus in flumine Rheno saeculo quarto constructus est. Colonia usque ad quintum saeculum Romanica fuit; anno autem 456 dux Aegidius Coloniam Francis cedere debuit.

Unus ex magnis aedificiis apud Coloniam Agrippinam fuit aquaeductus Arduennus, qui aquam a silvae Arduennae parte ad orientem spectante, quae nunc Eifla appellatur, usque ad fontes puteosque urbis deducebat.

Colonia Medio Aevo locus maximi momenti erat, nam episcopus Rainaldus de Dassel Trium Regum ossa illuc portavit, qua de causa multi viatores in locum sacrum immigrant. Usque ad hunc diem, multi Christiani urbem visitant ad ossa veneranda. Iam tempore Romanorum Colonia erat sedes episcopalis. Anno 1388 hic universitas primo constituta est.

Die 14 Novembris 1899 in urbis parte vulgo "Ehrenfeld" (honoris campus) nuncupata,  Augustus Horch (*12 Octobris 1868, †3 Februarii 1951), inventor rerum autocineticarum coepit autocinetorum rationem instituere et ea conficere. Autocinetis nomina "Horch" et "Audi" dedit. Verbum enim Theodiscum "horch!" Latine "audi!" dicere vult. 

Inter secundum bellum mundanum aëroplana Britannica et Americana urbem valde deleverunt: primum die 30 Maii 1942 Britannici magnum numerum bombarum in urbem deiecerunt.

Coloniae anno 2005 Dies Iuvenum Totius Orbis a papa Benedicto XVI, magno concursu cardinalium et episcoporum facto, coram circa unum millionem fidelium solemniter celebrati sunt.

 Commeatus 
Urbis commeatus publicus constat ex ferriviis rapidis lineae 6, 9 ad 13 et urbanis (Stadtbahn), ferriviis stratariis et laophoris. Ferriviae stratariae nonnumquam subterraneae sunt, his in locis stationes earum habent signum "U", alibi usitatum, ut subterraneum proprium designet.

Agrippina colonia cum Bonna coniuncta est linea Rhenana riparia (vel 16) et linea promunturia (vel 18). Cum Dusseldorpio et regione Rurana Ferriviae Rapidae coniuncta est lineis 6 et 11. 

Immediate iuxta ecclesiam cathedralem statio vocata Statio ferriviaria principalis stat, constructa a regibus Borussianis de stirpe Zolnerorum, quorum nomen imperio amisso restat ponti ferriviario grandi proximo. Ille templo christiano similis velut templum novi imperii et aetatis constructus est. Urbs cum illo octo pontes trans Rhenum ducentes habet, quorum duo ferriviis solis, alii duo viis vehicularibus modo patent.

Una cum Bonna urbe foederali aeroportum habet nomine Coloniensem et Bonnensem. Ferriviae urbanae rapidae linea 12 coniungit Coloniam et illum aeroportum.

Sunt multae quoque aliae lineae ferriviariae rapidae regionales et interurbanae rapidissimae, quarum una, exempli gratia, in urbem Lutetiam tendit.

 Vita coloniensis 
Coloniae cervisia sui generis coquitur, a Coloniensibus dialecto eorum Kölsch nuncupata. E contrario in urbe aemulatrici Dusseldorpio cervisia "alta" ut aiunt vel Germanice "Alt" braxatur. Nomen a modo fermentationis orietur, quae Germanice "obergärig" (id est: in alto fermentans) appellatur.

Dies lunae rabidus ut dicitur vel secundum hodiernam populi etymologiam dies lunae rosarum est vertex carnelevarii Coloniae. Haec dies est paenultimus ante diem quartam cinerum, initium quadragesimae.

Cantores et greges musici Colonici sicut "Bläck Fööss" (Pedes Nudi) vel "Höhner" (Gallinae) multas carmines in sermone Colonica composuerunt, exempli gratia "Viva Colonia".

 Geographia 
Dextra in Rheni ripa civitas Divitia sita est, quae anno 1888 pars Coloniae facta est. Hoc transrhenanum latus ab indigenis vulgo "schäl Sick" vocatur.

Apud urbem insula in flumine erat ubi primus portus Coloniae fuit.

Urbs in octaginta sex regiones divisa est, vide: Regiones Coloniae Agrippinae.

 Institutiones 
 Musea 
Museum Romano-Germanicum iuxta ecclesiam cathedralem et prope stationem ferriviae situm est. Pars etiam anticae viae ibi est.

Alia Musea:
 Museum Ludovici (Colonia Agrippina)
 Museum Wallraf-Richartz
 Museum Civitatis Coloniae Agrippinae
 Museum Dioecesis archiepiscopalis Coloniae Agrippinae
 Museum Artis Asiae orientalis (Colonia Agrippina)
 Museum Schnütgen

 Archiva 
Archivum Civitatis Coloniae Agrippinae maximum urbium Europae septentrionalis est. Die 3 Martii 2009 propter menda in constructione ferriviae subterraneae domus archivi collapsa est.Ulrich Fischer: Einsturz – Bergung – Perspektiven. Ansichten und Einsichten in: Schmidt-Czaja, Soénius (ed.): Gedächtnisort. Das Historische Archiv der Stadt Köln (Colonia Agrippina 2010), pag. 39–65.

 Religio 
 Ecclesia catholica 
Colonia est sedes archiepiscopalis nomine Archidioecesis Coloniensis. Praesens archiepiscopus ex anno 2015 cardinalis Rainerius Maria Woelki est.

Ecclesia archiepiscopi est Ecclesia cathedralis Sancti Petri Coloniensis.Hugo Borger, Rainer Gaertner: Der Dom zu Köln. Coloniae Agrippinae 1980. ISBN 3-7743-0180-8. – Klaus Gereon Beuckers: Der Kölner Dom. Darmstadii 2004. ISBN 3-534-15737-0.

Die 23 Iulii 1164 ab archiepiscopo Rainoldo de Dassel cancellario regio reliquiae trium regum sanctorum ab urbe Mediolano in ecclesiam urbis Coloniae Agrippinae translatae sunt, unde maior peregrinatio christianorum ad hanc ecclesiam et illos patronos urbis orta est.Dorothee Kemper, Die Goldschmiedearbeiten am Dreikönigenschrein: Bestand und Geschichte seiner Restaurierungen im 19. und 20. Jahrhundert, tomus 3, (Colonia Agrippina: 2014). Rolf Lauer, Der Schrein der Heiligen Drei Könige (Colonia Agrippina: 2006). Rolf Lauer, "Dreikönigenschrein," in Ornamenta Ecclesiae, Kunst und Künstler der Romanik in Köln, tomus 2, (Coloniae Agrippinae: 1985), 215–226. Walter Schulten, Der Schrein der Heiligen Drei Könige im Kölner Dom (Coloniae Agrippinae: 1975).

Notae sunt incolis hospitibusque urbis etiam Duodecim Ecclesiae Romanicae Colonienses mediaevales. A saeculo duodecimo usque ad quintum decimum maximi momenti erant Coloniae, qui in loca sacra veniebant, ut animas melius ad caelum sustulerint. Aedes autem trium regum sacrorum maxime certo petebatur.

 Basilicae catholicae Colonienses 
Inter basilicas parochiales Coloniae Agrippinae maiores sunt:Manfred Becker-Huberti, Günter A. Menne:  Kölner Kirchen, die Kirchen der katholischen und evangelischen Gemeinden in Köln. Coloniae Agrippinae  2004. ISBN 3-7616-1731-3.Jürgen Kaiser, Florian Monheim: Die großen romanischen Kirchen in Köln, Coloniae 2013. ISBN 978-3-7743-0615-8.
 Ecclesia Sanctae Ursulae (vide: Ursulam Coloniensem; aedificium Romanicum)Oskar Schade: Die Sage von der Heiligen Ursula und den elftausend Jungfrauen: Ein Beitrag zur Sagenforschung. 3. Ed. Rümpler, Hannoverae 1854 (in interrete)
 Ecclesia Sancti Martini
 Basilica Sancti Cuniberti (aedificium Romanicum)Christoph Machat: "St. Kunibert. Das Bauwerk von den Anfängen bis zum Zweiten Weltkrieg". In: Hiltrud Kier, Ulrich Krings (ed.): "Köln: Die Romanischen Kirchen. Von den Anfängen bis zum Zweiten Weltkrieg". Coloniae 1984, p. 306-330. ISBN 3-7616-0761-X.
 Basilica Sanctorum Apostolorum (aedificium Romanicum)Annerose Berners: St. Aposteln in Köln. Untersuchungen zur Geschichte eines mittelalterlichen Kollegiatstifts bis ins 15. Jahrhundert. 2 t., Bonnae 2004.
 Basilica Sanctae Caeciliae (aedificium Romanicum)Heinz Firmenich: St. Peter und St. Cäcilien in Köln. (Rheinische Kunststätten, 61). Coloniae, 1976. ISBN 388094018.5.
 Basilica Sancti Georgii (aedificium Romanicum)Wilhelm Schorn, Albert Verbeek: Die Kirche St. Georg in Köln. Berolini 1940.
 Ecclesia Sancti Gereonis (aedificium Romanicum)
 Sancta Maria in Lyskirchen, etiam ecclesia nautarum vocata (aedificium Romanicum)
 Sancta Maria Capitolinensis
 Basilica Sancti Martini maior (aedificium Romanicum)
 Basilica Sancti Severini (aedificium Romanicum) Wilhelm Schmidt-Bleibtreu: Das Stift St. Severin in Köln. Siegburgi 1982, ISBN 3-87710-096-1.
 Ecclesia Sancti Pantaleoni (aedificium Romanicum) Hans J. Kracht: Geschichte der Benediktinerabtei St. Pantaleon in Köln 965–1250. Siegburgi 1975. ISBN 3-87710-067-8.
 Ecclesia Sanctae Mariae callis cupriStephanie Habeth-Allhorn: 175 Jahre Cellitinnen zur hl. Maria in der Kupfergasse, eine sozial-karitative Ordensgemeinschaft im Herzen von Köln. Coloniae 2003. ISBN 3-7616-1768-2.
 Basilica Nativitatis Sanctae Mariae

 Ecclesia evangelica 
Saeculo 16 Coloniae quattuor communitates reformatorum fuerunt. Ab anno 1802 ecclesiae evangelicae cura religionis in urbe Colonia Agrippina concessa fuit. Primus parochus evangelicus Coloniae fuit Christianus Gottlibus Bruch. Anno 1860 aedificium Ecclesiae evangelicae Sancti Trinitatis constructum est.Barbara Becker-Jákli: Die Protestanten in Köln. Die Entwicklung einer religiösen Minderheit von der Mitte des 18. bis zur Mitte des 19. Jahrhunderts. Coloniae 1983. – Günther A. Menne, Christoph Nötzel (ed.): Evangelische Kirchen in Köln und Umgebung. Coloniae 2007. ISBN 3-7616-1944-8.

 Communitas Iudaeorum 
Iudaei iam saeculo 4 in urbe habitabant. Haec prima communitas Iudaeica ad septentrionem montium Alpium erat.Ernst Weyden: Geschichte der Juden in Köln am Rhein von der Römerzeit bis in die Gegenwart. Nebst Noten und Urkunden (Colonia Agrippina 1867).

 Religio islamica 
Coloniae musulmani nunc meschitam centralem instituunt.

 Aedificia 
 Colonius, turris televisionis
 Pollonius

 Incolae noti 
 Aetas antiqua 
 Agrippina minor (15 p.C.n. - 59)

 Nati 
 Ioannes Hulsman (circa 1610 - 1649), pictor 
 Iacobus Offenbach (1819 - 1880), compositor
 Maximus Bruch (1838 - 1918), compositor
 Augustus Bebel (1840 - 1913), homo politicus factionis SPD
Gulielmus Leibl, (1844 - 1900), pictor 
 Carolus Bosch (1874 - 1914), chemicus, praemio Nobeliano lauratus
 Conradus Adenauer (1876 - 1967), magister civium civitatis patriae et cancellarius Germanicus
 Gulielmus Millowitsch (1909 - 1999), comoedus
 Ioannes Katzer (1919 - 1996), vir publicus factionis CDU
 Henricus Böll (1917 - 1985), scriptor
 Helmut Kickton (*1956), organista
 Franciscus Schätzing (*1957), scriptor
 Alexander Comes Lambsdorff (*1966), vir publicus

 Mortui 
 Hartlevus de Marca -1390, primus rector universitatis studii Coloniensis
 Ioannes Katzer (1919 - 1996), vir publicus factionis CDU
 Gulielmus Millowitsch (1909 - 1999), comoedus
 Ioannes-Georgius Wischnewski (1922 - 2005), vir publicus factionis SPD
 Guido Westerwelle (1961 - 2016), vir publicus factionis FDP

 Notae 

 Bibliographia 
 Hugo Borger, Frank Günter Zehnder: Köln. Die Stadt als Kunstwerk. Stadtansichten vom 15. bis 20. Jahrhundert. Greven, Coloniae 1982, ISBN 3-7743-0181-6.
 Reinhard Matz und Wolfgang Vollmer: Köln nach dem Krieg. Leben Kultur Stadt 1950–1990, Greven, Coloniae 2014, ISBN 978-3-7743-0628-8.
 Jürgen Wilhelm: Das große Köln-Lexikon. Greven, Coloniae 2005, ISBN 3-7743-0355-X.
 Ulrich Soénius, Jürgen Wilhelm (ed.): Kölner Personen-Lexikon. Greven, Köln 2007, ISBN 978-3-7743-0400-0.Coloniae
 Dorothea Wiktorin (ed.): Köln, der historisch- topographische Atlas. Coloniae 2001, ISBN 3-89705-229-6.
 Erich Keyser (ed.): Rheinisches Städtebuch. Band III 3. Teilband aus Deutsches Städtebuch. Handbuch städtischer Geschichte. Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages. Stutgardii 1956.
 Helmut Signon, Klaus Schmidt: Alle Straßen führen durch Köln. Coloniae 2006, ISBN 3-7743-0379-7.
 Ansgar Bach: Literarisches Köln. 80 Autoren – Wohnorte, Wirken und Werke. Berolini 2002, ISBN 3-931911-23-3.
 Uwe Schwarz: Köln und sein Umland in alten Karten. Von der Eifelkarte zur Generalstabskarte (1550 bis 1897). Coloniae 2005, ISBN 3-89705-343-8.
 Rüdiger Schünemann-Steffen: Kölner Straßennamen-Lexikon, Jörg Rüshü Selbstverlag, Coloniae 1999, ³/2013
 Gerhard Curdes, Markus Ulrich: Die Entwicklung des Kölner Stadtraumes. Der Einfluss von Leitbildern und Innovationen auf die Form der Stadt. Trmoniae 1997, ISBN 3-929797-36-4.
 Werner Eck: Köln in römischer Zeit. Geschichte einer Stadt im Rahmen des Imperium Romanum. Coloniae 2004, ISBN 3-7743-0357-6.
 Hiltrud Kier: Kleine Kunstgeschichte Kölns. Monachii 2001, ISBN 3-406-47170-6.
 Martin Rüther: Köln im Zweiten Weltkrieg. Alltag und Erfahrungen zwischen 1939 und 1945. Coloniae 2005, ISBN 3-89705-407-8.
 Christian Schuh: Kölns 85 Stadtteile. Geschichte, Daten, Fakten, Namen. Von A wie Altstadt bis Z wie Zündorf. Coloniae 2003, ISBN 3-89705-278-4.
 Arnold Stelzmann, Robert Frohn: Illustrierte Geschichte der Stadt Köln. Coloniae 1990, ISBN 3-7616-0973-6 (1. Auflage 1958).
 Maik Kopleck, Gregory Piatkowski: Von der Colonia Agrippina bis zum „Deutschen Herbst“. Dusseldorpii 2008, ISBN 978-988-99780-4-4.
 Dieter Luippold, Achim Bourmer et. al.: Köln. Baedeker, Ostfildern 2007, ISBN 978-3-8297-1131-9.
 Martin Stankowski: Darum ist es am Rhein so schön. Vom Kölner Dom zur Loreley. Der andere Reiseführer. Kiepenheuer & Witsch, Coloniae 2009, ISBN 978-3-462-04107-1.
 Christian Bartz: Köln im Dreißigjährigen Krieg. Die Politik des Rates der Stadt (1618–1635). Vorwiegend anhand der Ratsprotokolle im Historischen Archiv der Stadt Köln. Francofurti 2005.
 Carl Dietmar, Werner Jung: Kleine illustrierte Geschichte der Stadt Köln. Coloniae 2009, ISBN 978-3-7616-2226-1.
 Carl Dietmar und Werner Jung: Köln. Die große Stadtgeschichte, Assindiae 2015, ISBN 978-3-8375-1487-2.
 Horst Matzerath: Köln in der Zeit des Nationalsozialismus 1933–1945. Coloniae 2009, ISBN 978-3-7743-0429-1.
 Klaus Müller: Köln von der französischen zur preußischen Herrschaft, 1794–1815. Coloniae 2005, ISBN 3-7743-0375-4.
 Hugo Borger, Frank Günter Zehnder: Köln. Die Stadt als Kunstwerk. Stadtansichten vom 15. bis 20. Jahrhundert. Coloniae 1982, ISBN 3-7743-0181-6.
 Alexander Kierdorf (ed.): Köln. Ein Architekturführer. Architectural Guide to Cologne. Berolini 1999, ISBN 3-496-01181-5.
 Werner Schäfke: Kölns romanische Kirchen. Architektur, Kunst, Geschichte. Coloniae 2004, ISBN 3-89705-321-7.
 Hermann Rheindorf: Chronik der Kölner Rheinbrücken. DVD, ISBN 3-9813237-4-2, 2010.

 Ara Victoriae Coloniae Claudiae Arae Agrippinensium
 Trifolium Coloniense

 Nexus externi 

 Pagina domestica musei Romano-Germanici Theodisce et Anglice

 Pinacotheca 
 Moderna 

 Romana 

 Inscriptiones Latinae 


Categoria:Coloniae Romanae
Categoria:Condita 50
Categoria:Historia Germaniae
Categoria:Rhenus
Categoria:Urbes hanseaticae
Categoria:Urbes milies milium incolarum
Categoria:Capita civitatum Imperii Romani
Categoria:Urbes Galliae Romanae
Categoria:Ubii
Categoria:Sedes archiepiscopales Germaniae